IKP (maoistene)s sentralkomité følger politbyråets kommando, og informerer videre til sine medlemmer. I 2010 uttalte Anand til indiske medier at av 45 sentralkomité-medlemmer, har den indiske regjeringen fengslet åtte og drept 22 medlemmer. Anuradha Ghandy «Avanti», som døde 12. april 2008, var et fremstående sentralkomité-medlem i IKP (maoistene). Tre andre kadre og sentralkomité-medlemmer, er Kadari Satyanarayan Reddy «Kosa», Thippiri Tirupathi «Devuji» og Mallujola Venugopal «Bhupati». Andre sentralkomité-medlemmer som per september 2011 enten har blitt tatt til fange eller blitt drept av indiske væpnede styrker, er Moti Lal Soren, Vishnu, Varanasi Subramanyam, Shobha, Jhantu Mukherjee, Vijay Kumar Arya, Ravi Sharma, Chandramouli, Patel Sudhakar Reddy' og Narmada Akka.